text: [{"text_idx": "#000004", "text": "Los propietarios de l\u2019antigua fa\u0301brica Remo encargaron a una empresa local l\u2019arreglu d\u2019unu de los bistechos del teya\u0301u ma\u0301s antiguu, esto ye, el ma\u0301s pro\u0301ximu a la plaza d\u2019El Cueto porque \u00abesta\u0301 en muy malas condiciones\u00bb, consen\u0303aron dende Construcciones Tivo. La obra fi\u0301zose\u2019l 19 de xunu."}, {"text_idx": "#000005", "text": "L\u2019encarga\u0301u de la empresa, Primitivo Rodri\u0301guez Vior \u00abTivo\u00bb, esplico\u0301\u2019l pe\u0301simu esta\u0301u de la cubricio\u0301n en que \u00aben aquella e\u0301poca, colocaban la viga de madera que sustenta el tejado sin dejarla secar del todo. Con el peso, cede y luego es imposible enderezarla\u00bb. D\u2019ehi\u0301 que tea fundi\u0301u per delles zones, espardie\u0301rense un bon nu\u0301mberu de teyes y entre l\u2019agua. Les filtraciones de\u0301bense sobre manera a una mala posicio\u0301n de les teyes que conducen l\u2019agua. \u00abEl falso techo de madera de rupia esta\u0301 pudrie\u0301ndose\u00bb, lo que pue facer que dexe la cubierta. D\u2019ehi\u0301 la importancia del so necesariu arreglu: evitar un derrumbe del edificiu."}, {"text_idx": "#000006", "text": "Los obreros valoraron que, de nun tomar midi\u0301es, el teya\u0301u podri\u0301a venise embaxo cualquier di\u0301a, como asocedio\u0301 cola antigua conservera Ortiz la madrugada del 7 de xineru de 2010. Con solo una gu\u0308eyada, vese claramente la so mala traza. \u00abEn 1978 ya hice reparaciones aqui\u0301, en la zona donde estaban las calderas. El tejado era el mismo que ahora\u00bb, esplico\u0301 Rodri\u0301guez Vior \u00abTivo\u00bb. Paez ser que dende ento\u0301s nun s\u2019acometieron arreglos importante nesta nave."}, {"text_idx": "#000007", "text": "Los mesmos obreros avisen de que \u00abel tejado puede ceder en cualquier momento si se sube a e\u0301l una persona\u00bb, por cuenta de la so mala traza. Ello ye que\u2019l so arreglu sedri\u0301a mui costosu porque habri\u0301a qu\u2019anovar tola cubierta interior, fecha con tablones enllazaos de madera de rupia, gu\u0308ei bien deterioraos."}, {"text_idx": "#000008", "text": "Per otru llau, dende la constructora valoraron que\u2019l restu de cubiertes meta\u0301liques ta\u0301n en bones condiciones y nun precisen, hasta agora, renovacio\u0301n."}, {"text_idx": "#000010", "text": "El documentu urbani\u0301sticu indica que l\u2019edificiu forma parte del Patrimoniu Histo\u0301ricu Industrial. Al nun cuntar con ufiertes pal so desenvolvimientu urbani\u0301sticu, les naves sufrieron un deterioru pasu ente pasu."}]